Αρ. πρωτ.: 406 Λάρισα 29-04-2025

Προς

τα μέλη ΕΔΙΠ

του Τμήματος Βιοχημείας και Βιοτεχνολογίας

[αποστολή με ηλεκτρονικό ταχυδρομείο]

## ΠΡΟΚΗΡΥΞΗ ΔΙΕΝΕΡΓΕΙΑΣ ΕΚΛΟΓΩΝ

**για την ανάδειξη εκπροσώπου των μελών**

**Εργαστηριακού Διδακτικού Προσωπικού (ΕΔΙΠ) με τον αναπληρωτή του στην Συνέλευση του** **Τμήματος Βιοχημείας και Βιοτεχνολογίας της Σχολής Επιστημών Υγείας του Πανεπιστημίου Θεσσαλίας με ετήσια θητεία από 01.09.2025 έως 31.08.2026**

Ο Πρόεδρος του Τμήματος Βιοχημείας και Βιοτεχνολογίας , έχοντας υπ’ όψιν τα άρ. 29 & 41 του Ν. 4957/2022 και την 123024/Ζ1/06.10.2022 Υπουργική Απόφαση

# **Προκηρύσσει**

**εκλογές** την **Πέμπτη 28 Αυγούστου 2025,** για την ανάδειξη του εκπροσώπουτων μελών Εργαστηριακού Διδακτικού Προσωπικού (ΕΔΙΠ) και του αναπληρωτή του στην Συνέλευση του Τμήματος Βιοχημείας και Βιοτεχνολογίας της Σχολής Επιστημών Υγείας τουΠανεπιστημίου Θεσσαλίας, με ετήσια θητεία από 01.09.2025 έως 31.08.2026. Οι εκλογές θα διεξαχθούν ηλεκτρονικά με το πληροφοριακό σύστημα «Ψηφιακή Κάλπη ΖΕΥΣ» της ανώνυμης εταιρείας του ελληνικού δημοσίου με την επωνυμία «Εθνικό Δίκτυο Υποδομών Τεχνολογίας και Έρευνας ΑΕ» (ΕΔΥΤΕ ΑΕ).

**Υποψηφιότητες**

Οι ενδιαφερόμενοι θα πρέπει να υποβάλουν την υποψηφιότητά τους ηλεκτρονικά στην Γραμματεία του Τμήματος Βιοχημείας και Βιοτεχνολογίας το αργότερο μέχρι την **Παρασκευή 8 Αυγούστου 2025 και ώρα 15:00** στην ηλεκτρονική διεύθυνση: g-bio@uth.gr.

Οι υποψήφιοι μπορούν να παραιτηθούν από την υποψηφιότητά τους. Η παραίτηση υποβάλλεται από τον υποψήφιο στην ανωτέρω ηλεκτρονική διεύθυνση της Γραμματείας του Τμήματος έως μία ημέρα πριν την έναρξη της διαδικασίας εκλογής.

**Όργανο Διενέργειας Εκλογών (ΟΔΕ)**

Επειδή ο αριθμός των υπηρετούντων μελών ΕΔΙΠ στο Τμήμα Βιοχημείας και Βιοτεχνολογίας είναι  
μικρότερος από τον αριθμό έξι (6) και δεν επαρκεί για την ανάδειξη τριμελούς εφορευτικής  
επιτροπής, με επιμέλεια του Προέδρου του Τμήματος αναδεικνύεται με κλήρωση μεταξύ του συνόλου των μελών ΕΔΙΠ που υπηρετούν στο Τμήμα, εξαιρουμένων των μελών που έχουν υποβάλει υποψηφιότητα, ένα (1) μέλος ΕΔΙΠ, το οποίο αναλαμβάνει τα καθήκοντα του Οργάνου Διενέργειας Εκλογών (ΟΔΕ). Η συμμετοχή στο ΟΔΕ αποτελεί μέρος των διοικητικών καθηκόντων των μελών ΕΔΙΠ.

**Εκλεκτορικό Σώμα**

Το εκλεκτορικό σώμα για την ανάδειξη εκπροσώπου των μελών ΕΔΙΠ και του αναπληρωτή του αποτελείται από το σύνολο των μελών ΕΔΙΠ που υπηρετούν στο Τμήμα Βιοχημείας και Βιοτεχνολογίας κατά τον χρόνο διενέργειας των εκλογών. Από το εκλεκτορικό σώμα εξαιρούνται τα μέλη ΕΔΙΠ που τελούν σε καθεστώς αναστολής καθηκόντων ή σε άδεια άνευ αποδοχών. Το εκλεκτορικό σώμα ορίζεται από τους εκλογικούς καταλόγους που συντάσσονται με επιμέλεια της  
αρμόδιας διοικητικής υπηρεσίας του Πανεπιστημίου Θεσσαλίας και αναρτώνται στην ιστοσελίδα του Τμήματος, προκειμένου κάθε εκλογέας να δύναται να ελέγξει εάν συμπεριλαμβάνεται σε αυτούς. Εάν κάποιος εκλογέας διαπιστώσει ότι δεν συμπεριλαμβάνεται στους εκλογικούς καταλόγους ενώ έχει δικαίωμα συμμετοχής στην εκλογική διαδικασία, δύναται να υποβάλει αίτημα ενώπιον του ΟΔΕ, προκειμένου να συμπεριληφθεί στον εκλογικό κατάλογο και το ΟΔΕ με απόφασή του αποδέχεται ή απορρίπτει αιτιολογημένα το αίτημα.

**Ψηφοφορία**Η ψηφοφορία διενεργείται ηλεκτρονικά μέσω του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ» της ανώνυμης εταιρείας του ελληνικού δημοσίου με την επωνυμία «Εθνικό Δίκτυο Υποδομών Τεχνολογίας και Έρευνας ΑΕ» (ΕΔΥΤΕ ΑΕ). Η εκλογή πραγματοποιείται από ενιαίο ψηφοδέλτιο που περιλαμβάνει το σύνολο των υποψηφίων. Κατά την διενέργεια της ψηφοφορίας, κάθε εκλογέας δύναται να επιλέξει έναν (1) υποψήφιο. Εκπρόσωπος των μελών ΕΔΙΠ εκλέγεται αυτός που συγκέντρωσε τον μεγαλύτερο αριθμό ψήφων και αναπληρωτής του ο αμέσως επόμενος σε σειρά προτίμησης υποψήφιος. Σε περίπτωση ισοψηφίας μεταξύ των υποψηφίων, πραγματοποιείται κλήρωση υπό την ευθύνη της διεξάγουσας αρχής.

**Σε περίπτωση που η εκλογική διαδικασία αποβεί άγονη, θα διενεργηθεί επαναληπτική ψηφοφορία, την επομένη ημέρα  Παρασκευή 29 Αυγούστου 2025 με την ίδια διαδικασία.**

Σε συνέχεια των ανωτέρω, καλούνται όλα τα μέλη ΕΔΙΠ του Τμήματος Βιοχημείας και Βιοτεχνολογίας της Σχολής Επιστημών Υγείας του Πανεπιστημίου Θεσσαλίας, να ασκήσουν το εκλογικό τους δικαίωμα την Πέμπτη 28 Αυγούστου 2025, μέσω ηλεκτρονικής ψηφοφορίας και κατά τις ώρες που θα ορίσει και θα ανακοινώσει το ΟΔΕ, προκειμένου να ψηφίσουν για την ανάδειξη του εκπροσώπου των μελών ΕΔΙΠ με τον αναπληρωτή του στην Συνέλευση του Τμήματος Βιοχημείας και Βιοτεχνολογίας της Σχολής Επιστημών Υγείας του Πανεπιστημίου Θεσσαλίας.

Σημειώνεται ότι η παρούσα προκήρυξη θα καταχωριστεί στον ιστότοπο του προγράμματος ΔΙΑΥΓΕΙΑ και θα αναρτηθεί στην ιστοσελίδα του Τμήματος Βιοχημείας και Βιοτεχνολογίας και στην κεντρική ιστοσελίδα του Πανεπιστημίου Θεσσαλίας.

Ο Πρόεδρος του Τμήματος

Καθηγητής Δημήτριος Καρπούζας\*

*\*Η υπογραφή έχει τεθεί στο πρωτότυπο που βρίσκεται στο αρχείο του Τμήματος*